Tolna (konderria)

Tolna Hungariako 19 konderrietako (megye) bat da. Herrialdearen erdialdean dago, Hegoaldeko Transdanubia eskualdean. Fejér, Bács-Kiskun, Baranya eta Somogy konderriak mugakide ditu. 3.703 km²ko azalera du, eta 2011n 231.183 biztanle zituen. Hiriburua Szekszárd da.

Geografia 
Bai Mezofölden (loessezko ordokia) zati den konderriaren ekialdea, bai ekialdeko muturrean dagoen Danubio bazterreko zabadia, lauak dira. Mendebaldea menditsuagoa da (Kapos-Koppány muinoak and Tolnako lur garaiak) eta gailurrik gorenak hegoaldeko Mecsek mendigunean daude. Ibaiak —Kapos, Koppány, Sárvíz, Lajvér eta Donáét— Danubiora isurtzen dira, Sió ibaiaren bitartez.

Banaketa administratiboa 
2013ko urtarrilaren 1eko erreformaren ondoan, konderria 6 barrutitan (járás) banaturik dago:

Hiri eta herriak

Konderri eskumenak dituzten hiriak 
 Szekszárd (hiriburua; 33.032 biztanle 2015ean)

Hiriak eta herri handiak 
(2015eko biztanleria)
 Dombóvár (18.688)
 Paks (19.305)
 Bonyhád (13.471)
 Tolna (11.147)
 Tamási (8.179)
 Dunaföldvár (8.593)
 Bátaszék (6.217)
 Simontornya (4.051)
 Nagymányok (2.275)
 Gyönk (2.048)

Ekonomia 
Tolnako ekonomiaren oinarria nekazaritza da: laboreak, ekilorea, bazka landareak, batez ere. Behi eta txerriak hazten dira. Szekszárd aldean mahatsa ekoizten da. 1970eko hamarkadatik aurrera, industria ugari kokatu zen konderrian; aipagarriena 1976an abian jarritako Pakseko zentral nuklearra da, Hungariako bakarra.

Iruditegia

Erreferentziak

Kanpo estekak 

Hungariako konderriak